BEZPEČNOSTNÁ RADA SLOVENSKEJ REPUBLIKY

U Z N E S E N I E
BEZPEČNOSTNEJ RADY SLOVENSKEJ REPUBLIKY
č. 17
z  28. októbra 2003

k informácii o opatreniach SIS na zamedzenie zneužívania 
odpočúvania telefonických hovorov

Číslo materiálu:  Ústna informácia riaditeľa SIS 
Predkladateľ:	Ladislav PITTNER – riaditeľ SIS

Bezpečnostná rada

I. berie na vedomie

informáciu riaditeľa Slovenskej informačnej služby o opatreniach na zamedzenie zneužívania odpočúvania telefonických hovorov. 

II. ukladá

1. ministrovi vnútra a
riaditeľovi SIS
	
a) poskytnúť potrebnú súčinnosť pri vyšetrovaní prípadu nelegálnych odposluchov podľa možnosti až do určenia konkrétnej zodpovednej osoby, resp. osôb.

Termín:  priebežne

b) zabezpečiť plnenie opatrení na zamedzenie zneužívania odpočúvania telefonických hovorov.

Termín:  priebežne

c) predložiť na rokovanie vlády návrh na vytvorenie medzirezortnej expertnej skupiny na posúdenie najvhodnejšieho riešenia zabezpečenia systémov odpočúvania telefonických hovorov pred zneužitím a na koordináciu technických a zmluvných otázok realizácie u telekomunikačných operátorov za jednotlivé štátne orgány.

Termín:  do 15. novembra 2003

2. ministrovi obrany a
riaditeľovi SIS
	
pripraviť a predložiť na rokovanie vlády spoločný návrh zákona o spravodajských službách, posiľňujúci kontrolu ich činnosti.

Termín:  do 31. januára 2004

III. odporúča

generálnemu prokurátorovi

pokračovať vo vyšetrovaní prípadu nelegálnych odposluchov podľa možnosti až do určenia konkrétnej zodpovednej osoby, resp. osôb.

Termín:  priebežne